
Αρ. Φύλλου 147 


28 Φεβρουάριου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας 14 Δήμου Αρτέμιδος (Ν. Αττικής) 
και τροποποίηση σχεδίου στα σημεία σύνδεσης... 1 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
του Δήμου Πειραιά στο ΟΤ 229 μεταξύ των οδών 
Δραγούμη και Ρούμελης επί της οδού Λέρου για 


την προσαρμογή των εγκεκριμένων οικοδομικών 

γραμμών στη διαμορφωμένη κατάσταση. 2 

Καθορισμός χρήσης παραχωρούμενης δημόσιας 
έκτασης ως χώρου για ανέγερση στρατιωτικών 
εγκαταστάσεων. 3 


ΔΙΑΤΑΓΜΑΤΑ 

(ΐ) 

Έγκριση πολεοδομικής μελέτης τμήματος της πολεοδο¬ 
μικής ενότητας 14 Δήμου Αρτέμιδος (Ν. Αττικής) και 
τροποποίηση σχεδίου στα σημεία σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 7 (παρ. 1)τουΝ. 1337/1983 
«επέκταση των πολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (ΦΕΚ 33/Α'). 

2. Τις διατάξεις των άρθρων 1 (παρ. 1,2,3 και 7) και 
2 (παρ. 1) του Ν. 2242/1994 «Πολεοδόμηση περιοχών δεύ¬ 
τερης κατοικίας σε Ζώνες Οικιστικού Ελέγχου, προστα¬ 
σία φυσικού και δομημένου περιβάλλοντος και άλλες δια¬ 
τάξεις» (ΦΕΚ 162/Α'). 

3. Τις διατάξειςτου άρθρου 15 (παρ. 2.1 και 2.1.1) του 
Ν. 1515/1985 «Ρυθμιστικό σχέδιο και πρόγραμμα προ¬ 
στασίας περιβάλλοντος της ευρύτερης περιοχής της 
Αθήνας» (ΦΕΚ 18/Α'). 

4. Τις διατάξεις του από 16.8.1985 Π. Δ/τος «Πολεο¬ 
δόμηση περιοχών δεύτερης κατοικίας μέσα στις Ζ.Ο.Ε. 
και σχετικές ρυθμίσεις» (ΦΕΚ416/Δ'), όπως ισχύει. 


5. Τις διατάξεις του από 20.8.1985 Π. Δ/τος «Καθορι¬ 
σμός εντός της Ζ.Ο.Ε. Αττικής περιοχών για δεύτερη κα¬ 
τοικία» (ΦΕΚ 456/Δ'), όπως τροποποιήθηκε με το από 
27.6.1988 Π. Δ/γμα «Τροπο-ποίηση ορίων περιοχών για 
δεύτερη κατοικία εντός της Ζώνης Οικιστικού Ελέγχου 
(Ζ.Ο.Ε.) Ν. Αττικής» (ΦΕΚ556/Δ'). 

6. Τις διατάξεις των άρθρων 3 και 70 του Ν. Δ/τος της 
17-7-1923 «Περί σχεδίων πόλεων κ.λπ.» (ΦΕΚ 228/Α'), 
όπως μεταγενέστερα τροποποιήθηκαν και συμπληρώ¬ 
θηκαν. 

7. Τις διατάξεις των άρθρων 6 (παρ.1) 7, 8, 9 και 16 του 
Ν. 1577/1985 «Γενικός Οικοδομικός Κανονισμός» (Α’ 210), 
όπωςτροποποιήθηκανμετοάρθρο 13 (παρ. 1,2,3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141) και το άρθρο 1 (παρ. 3,4) του Ν. 1772/1988 «Τρο¬ 
ποποίηση διατάξεων του Ν. 1577/1985 «ΓΟΚ» και άλλες 
σχετικές διάταξεις» (ΦΕΚ 91) και μετά άρθρα 4, 5, 6 και 
7 του Ν. 2831/2000 «Τροποποίηση των διατάξεων του 
Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις (Α' 140). 

8. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παραγ. 2α του άρθρου 1 του Ν. 
2469/1997 (Α'38). 

9. Την 45793/2589/2.5.1989 απόφαση του Υπουργού 
Περιβάλλοντος, Χωροταξίας και Δημοσίων Έργων «Σύ¬ 
νταξη και έγκριση πολεοδομικής μελέτης της Π.Ε 14 της 
περιοχής δεύτερης κατοικίας «Λούτσα» της κοινότητας 
Αρτέμιδος (Ν. Αττικής). 

10. Τις 190/1995 και 187/1998 γνωμοδοτήσεις του Δη¬ 
μοτικού Συμβουλίου Αρτέμιδος. 

11. Την 2/συν.9η/12.10.1995 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος Νο¬ 
μαρχιακής Αυτοδιοίκησης Ανατολικής Αττικής. 

12. Την 75/1999 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

13. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

14. Την 451/1999,157/2000 και 523/2000 γνωμοδοτή¬ 
σεις του Συμβουλίου της Επικράτειας με πρόταση του 
Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται α) το πολεοδομικό σχέδιο τμήματος της 
πολεοδομικής ενότητας 14 του Δήμου Αρτέμιδος (Ν. Ατ¬ 
τικής), της οποίας η χρήση για δεύτερη κατοικία έχει 
προσδιοριστεί με το από 20.8.1985 Π.Δ/γμα (ΦΕΚ456/Δ') 
με τον καθορισμό οικοδομήσιμου χώρου, και πεζοδρό¬ 
μου και β) η τροποποίηση του εγκεκριμένου ρυμοτομικού 
σχεδίου στα σημεία σύνδεσης με την περιοχή επέκτα¬ 
σης με την κατάργηση ρυμοτομικών γραμμών όπως οι 
ρυθμίσεις φαίνονται στο σχετικό πρωτότυπο διάγραμμα 
σε κλίμακα 1:1.000, που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 
49/2001 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός,της περιοχής της οποίας το 
πολεοδομικό σχέδιο εγκρίνεται με το άρθρο 1 του πα¬ 
ρόντος. 

Άρθρο 3 

Στους οικοδομήσιμους χώρους της παραπάνω περιο¬ 
χής επιτρέπεται η χρήση αμιγούς κατοικίας, όπως προσ¬ 
διορίζεται από το άρθρο 2 του από 23.2.1987 Π. Δ/τος 
(ΦΕΚ 166/Δ'). 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το σχέ¬ 
διο με την παρ. α του άρθρου 1 του παρόντος, επιβάλ¬ 
λεται προκήπιο πλάτους δύο (2) και τριών (3) μέτρων, 
όπως φαίνεται στο διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων κα¬ 
θορίζονται ως εξής: 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: πεντακόσια (500) τ. μέτρα. 

2. Επιπλέον των προϋποθέσεων της προηγουμένης 
παραγράφου απαιτείται όπως: 


α) Στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ. 
μέτρα και ελάχιστη πλευρά πέντε (5) μέτρα, και 

β) Τα οικόπεδα να μην δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π. Δ/τος (ΦΕΚ 284/Δ'). 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Ο συντελεστής δόμησης ορίζεται ως εξής: 

α. Για το τμήμα του οικοπέδου μέχρι 250 τ.μ. τέσσερα 
δέκατα (0,4). 

β. Για το τμήμα του οικοπέδου από 250 τ.μ. - 500 τ.μ.: 
τρία δέκατα (0,3). 

γ. Για το τμήμα του οικοπέδου άνω των 500τ.μ.: δύο δέ¬ 
κατα (0,2). 

5. Μέγιστος αριθμός ορόφων των κτιρίων δύο (2) με 
μέγιστο επιτρεπόμενο ύψος των κτιρίων οκτώ και μισό 
(8,50) μέτρα. Σε περίπτωση κατασκευής στέγης το μέγι¬ 
στο επιτρεπόμενο ύψος των κτιρίων προσαυξάνεται κατά 
δύο (2) μέτρα. 

6. Απαγορεύεται η κατασκευή κτιρίων επί υποστυλω¬ 
μάτων (ΡΙΙ.ΟΤΙ3). 

7. Για κάθε αυτοτελή κατοικία εμβαδού τουλάχιστον 
50 τ.μ. σε οικόπεδα που έχουν πρόσωπο σε πεζόδρομο, 
επιβάλλεται εξασφάλιση χώρου στάθμευσης αυτοκινή¬ 
των τουλάχιστον μιας θέσης. 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. ΠΕΧΩ οικ. 417/Φ, τροποπ./2001 (2) 

Τροποποίηση του εγκεκριμένου ρυμοτομικού σχεδίου 
του Δήμου Πειραιά στο Ο.Τ. 229 μεταξύ των οδών 
Δραγούμη και Ρούμελης επί της οδού Λερού για την 
προσαρμογή των εγκεκριμένων οικοδομικών γραμ¬ 
μών στη διαμορφωμένη κατάσταση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπ'άψη: 

1. Το Ν. 2503/97 (ΦΕΚ 107/Α730-5-97) «Διοίκηση, Οργά¬ 
νωση, Στελέχωση της Περιφέρειας κ.λπ.». 

2. Την με αριθ. 75724/1151/30.12.83 (ΦΕΚ 767/Β7 
30.12.83) κοινή απόφαση Υπουργών Προεδρίας της Κυ¬ 
βερνήσεως και ΧΟΠ «Κωδικοποίηση, τροποποίηση και 
συμπλήρωση των συλλογικών οργάνων γνωμοδοτικής 
και αποφασιστικής αρμοδιότητας του Υπ. ΧΟΠ σε ενιαίο 
κείμενο». 

3. Την με αρ. πρωτ. ΠΕΧΩ οικ. 148/Φ.Ενεργειών Δ/νσης 
2.10.97 απόφαση του Γεν. Γραμματέα Περιφέρειας Αττι¬ 
κής για την μεταβίβαση αρμοδιοτήτων στον Προϊστάμενο 
της Δ/νσεως Περιβάλλοντος και Χωροταξίας Περιφέ¬ 
ρειας Αττικής. 

4. Την με αριθμό 11383/20.3.2000 απόφασή μας περί 
«Συγκρότησης Περιφερειακού Συμβουλίου Χωροταξίας 
Οικισμού και Περιβάλλοντος (Περ. ΣΧΟΠ}» της Περιφέ¬ 
ρειας Αττικής, όπως τροποποιήθηκε και συμπληρώθηκε 
με τις υπ’ αριθ. 27112/30.6.2000 και 46931/30.10.2000 α¬ 
ποφάσεις μας. 

5. Το Ν. 1577/12.12.85(ΦΕΚ 210/Α/18.12.85) για τα 
ΓΟΚ, όπως τροποποιήθηκε και συμπληρώθηκε μεταγενέ¬ 
στερα. 


6. Το Ν. 2831/2000 άρθρο 29 (ΦΕΚ 140/Α713.6.2000) 
«περί μεταβίβασης αρμοδιοτήτων για τροποποίηση ρυ¬ 
μοτομικών σχεδίων στον οικείο Γενικό Γραμματέα Περι¬ 
φέρειας.» 

7. Τις διατάξεις των άρθρων 154 και 161 του από 
14.7.1999 Π. Δ/τος «Κώδικας Βασικής Πολεοδομικής Νο¬ 
μοθεσίας (Δ.580/1999). 

8. Την με αρ. 547/14.9.2000 Απόφαση του Δημοτικού 
Συμβουλίου του Δήμου Πειραιά. 

9. Την με αριθ. ΠΕΧΩ 166/30.1.2000 εισήγηση της 
Δ/νσης ΠΕΧΩ Περιφέρειας Αττικής. 

10. Την ομόφωνη θετική γνωμοδότηση του Περιφερεια¬ 
κού Συμβουλίου Χωροταξίας, Οικισμού και Περιβάλλο¬ 
ντος, που διατυπώθηκε στην 3η πράξη της 3ης/8.2.2001 
συνεδρίας. 

11. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, ούτε εις βάρος του οικείου ΟΤΑ, απο¬ 
φασίζουμε: 

1) Εγκρίνεται η τροποποίηση του εγκεκριμένου ρυμο¬ 
τομικού σχεδίου του Δήμου Πειραιά στο Ο.Τ. 229 μεταξύ 
των οδών Δραγούμη και Ρούμελης επί της οδού Λέρου για 
την προσαρμογή των εγκεκριμένων οικοδομικών γραμ¬ 
μών στη διαμορφωμένη κατάσταση (πεζόδρομος). 

2) Η ισχύς της παρούσης απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 13 Φεβρουάριου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

Αριθ. 1.6239 (3) 

Καθορισμός χρήσης παραχωρούμενης δημόσιας έκτα¬ 
σης ως χώρου για ανέγερση στρατιωτικών εγκατα¬ 
στάσεων. 

ΟΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του άρθρου 3 του Ν. 1512/85 (ΦΕΚ4/Α') 
και ειδικότερα την παρ. 1. 

2. Την με αριθ. 9/25-7-2000 απόφαση του Δημοτικού 
Συμβουλίου ΔΗΜΟΥ ΟΡΦΕΑ. 

3. Το με αριθ. 3784/14-12-2000 έγγραφο της Δ/νσης 
Γεωργικής Ανάπτυξης της Περιφέρειας Ανατ. Μακεδο¬ 
νίας - Θράκης. 

4. Το με αριθ. 1-5483/2000 έγγραφο του Τμ. Πολ/μίας 
και Περ/ντος Β. Έβρου. 

5. Το γεγονός ότι από την απόφαση αυτή δεν προκα- 


λείται δαπάνη σε βάρος του Κρατικού προϋπολογισμού, 
αποφασίζουμε: 

Καθορίζουμε τα με αριθ.541 και 539 κοινόχρηστα της 
Ο.Δ. 1962-Σ.Δ. 1963, έκτασης 4.375 και 12.688 τ.μ. αντί¬ 
στοιχα, αγροκτήματος Μεγ. Δερείου ΔΗΜΟΥ ΟΡΦΕΑ Ν. 
Έβρου ως χώρο για ανέγερση στρατιωτικών εγκαταστά¬ 
σεων. (ΤΕΘΑ) 

Από τις διατάξεις της απόφασης αυτής δεν προκαλείται 
δαπάνη, ούτε σε βάρος του κρατικού προϋπολογισμού, 
ούτε σε βάρος του ΔΗΜΟΥ ΟΡΦΕΑ (Ν. 1512/85 άρθρο 3 
παρ. 1). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Διδυμότειχο, 28 Δεκεμβρίου 2000 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

